recursal/SuperWikiNEXT-32B huggingface dataset:
**এণাক্ষী চট্টোপাধ্যায়**  (ইংরেজি: Enakshi Chattopadhyay) (১৯৩৪ - ২৫ মে, ২০২১) ছিলেন একজন খ্যাতনামা বাঙালি লেখিকা ও অনুবাদক।  অনুবাদের পাশাপাশি তিনি বাংলা কল্পবিজ্ঞানকে আধুনিক করে তুলতে যথেষ্ট অবদান রেখেছেন।

জন্ম ও প্রারম্ভিক জীবন
----------------------

এণাক্ষী চট্টোপাধ্যায়ের জন্ম বৃটিশ ভারতের বিহার রাজ্যের পাটনা'য় এক আইনজীবী পরিবারে। পিতা বসন্তকুমার বন্দ্যোপাধ্যায় ও মাতা পারুল বন্দ্যোপাধ্যায়। তাদের আদি নিবাস ছিল পশ্চিমবঙ্গের নদীয়া'য়। এণাক্ষীর মাতামহ মুকুন্দলাল চক্রবর্তী ছিলেন আচার্য প্রফুল্লচন্দ্র রায়ের প্রিয় ও মেধাবী ছাত্র। তারই অনুপ্রেরণায় তিনি কলকাতার কলেজ স্ট্রিটে 'চক্রবর্তী অ্যান্ড চ্যাটার্জি' নামে এক প্রকাশনা ও পুস্তক বিপণন সংস্থা খোলেন। এণাক্ষীর পড়াশোনা পাটনায়। বিজ্ঞান বিষয়ে স্নাতক হন পাটনা বিশ্ববিদ্যালয় থেকে। ১৯৫৮ খ্রিস্টাব্দে  মেঘনাদ সাহার ছাত্র, পরমাণু বিজ্ঞানী শান্তিময় চট্টোপাধ্যায়ের সাথে বিবাহ হয় এবং বিবাহের পর কলকাতায় আসেন।

কর্মজীবন ও সাহিত্যকর্ম
----------------------

কিছুদিন কলকাতায় অধ্যাপনা করেন। ১৯৫৮ খ্রিস্টাব্দে শান্তিময় চট্টোপাধ্যায় ফুলব্রাইট ভ্রমণ বৃত্তি নিয়ে আমেরিকা গেলে তিনিও তিন বছর আমেরিকাবাসী হন। পরে কলকাতায় ফিরে কিছু দিন অধ্যাপনা করেন ও শেষে লেখায় মন দেন। তিনি নানা বিষয়ে ইংরাজী ও বাংলা উভয় ভাষাতেই বড়দের ও ছোটদের জন্য লেখেন রম্যরচনা, প্রবন্ধ, জীবনী, কল্পবিজ্ঞান, ছড়া ও সমালোচনা। নিয়মিত লিখতেন আনন্দবাজার পত্রিকা গোষ্ঠীর দেশ, আনন্দমেলা পত্রিকায়। এছাড়া ও লিখতেন 'খেলার আসর' ও 'পরিবর্তন' পত্রিকায়। তিনি কল্পবিজ্ঞান বিষয়ে লিখতে বেশি ভালবাসতেন। তার কল্পবিজ্ঞানের গল্প সংকলন "মানুষ যেদিন হাসবে না" পাঠক মহলে বেশ সমাদৃত হয়েছিল। 'খেলার আসর' পত্রিকায় তিনি বিজ্ঞান বিভাগ পরিচালনা করতেন। অনুবাদক হিসাবে তিনি সুপরিচিত ছিলেন।  প্রেমেন্দ্র মিত্রর অবিস্মরণীয় কীর্তি 'মনুদ্বাদশ' ও 'পিঁপড়ে পুরাণ' তিনি ইংরাজীতে অনুবাদ করেন। ইংরাজীতে অনুবাদ করেছেন  সুনীল গঙ্গোপাধ্যায়ের 'পূর্ব-পশ্চিম'ও। আবার ইংরাজী থেকে বাংলা ভাষার অনুবাদ করেন  বিক্রম শেঠের 'অ্য সুটেবল বয়'। তার রচিত অন্যান্য গ্রন্থগুলি হল -

* *দেশে দেশে*
* *বিন্দাস ও অন্যান্য গল্প*
* *দাদুর দোয়াতদানি*
* *পরমাণু-জিজ্ঞাসা* (স্বামীর সাথে যুগ্মভাবে)
* *ভারতীয় বিজ্ঞান উত্তরণের কাল* ( স্বামীর সাথে যুগ্মভাবে )
* *মেঘনাদ সাহা* (ইংরাজীতে)
* *সত্যেন্দ্রনাথ বোস* (ইংরাজীতে)

যুগ্মভাবে লেখা শেষোক্ত বই দুটি ন্যাশনাল বুক ট্রাস্ট থেকে প্রকাশিত ও সাতটি ভারতীয় ভাষায় অনূদিত হয়েছে।

সম্মাননা
--------

এণাক্ষী চট্টোপাধ্যায় ১৯৭৪ খ্রিস্টাব্দে স্বামী শান্তিময় চট্টোপাধ্যায়ের সাথে যুগ্মভাবে লেখা "পরমাণু-জিজ্ঞাসা" বইটির জন্য পশ্চিমবঙ্গ সরকারের রবীন্দ্র পুরস্কার লাভ করেন। এ ছাড়াও শিশুসাহিত্যের জন্য লাভ করেন বিদ্যাসাগর পুরস্কার। আজীবন সাহিত্যকর্মের জন্য কালিদাস নাগ স্মৃতি পুরস্কার লাভ করেন।

জীবনাবসান
---------

এণাক্ষী চট্টোপাধ্যায় ২০২১ খ্রিস্টাব্দের ২৫ শে মে মঙ্গলবার দিল্লির এক হাসপাতালে কোভিডে আক্রান্ত হয়ে ৮৬ বৎসর বয়সে প্রয়াত হন।

তথ্যসূত্র
---------

1. 1 2 3  "Noted Bengali writer, translator Enakshi Chatterjee no more"। সংগ্রহের তারিখ ২০২১-০৬-১২।
2. 1 2  "কলকাতার কড়চা বিদায়"। সংগ্রহের তারিখ ২০২১-০৬-১২।
3. 1 2 3  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩৮০-৩৮১, আইএসবিএন ৯৭৮-৮১-৭৯৫৫-২৯২-৬
মোহাম্মদ হাবাশ
**মোহাম্মদ আল-হাবাশ** বা **মোহাম্মদ হাবাশ** ( আরবি: محمد حبش ) (জন্ম ১ অক্টোবর ১৯৬২) একজন সিরিয় ইসলামী পণ্ডিত, লেখক এবং রাজনীতিবিদ। তিনি সিরিয়ায় ইসলামী পুনর্জাগরণবাদী আন্দোলনের প্রধান ব্যক্তিত্ব।

জীবনী
-----

 মোহাম্মদ আল-হাবাশ সিরিয়ার দামেস্কের ইসলামিক স্টাডিজ সেন্টারে বক্তৃতা দিচ্ছেন 
মোহাম্মদ হাবাশ ১৯৬২ সালে দামেস্কে জন্মগ্রহণ করেছিলেন। তিনি একজন ইমামের পুত্র, তিনি একটি ধর্মীয় পরিবারে জন্মগ্রহণ করেছিলেন। তিনি বারো বছর বয়সে তাঁর ধর্মীয় পড়াশোনা শুরু করেছিলেন এবং কোরান মুখস্থ করতে শিখেছিলেন। তিনি দামেস্ক বিশ্ববিদ্যালয়ে পড়াশোনা করেন যেখানে তিনি ইসলামিক আইন সম্পর্কে স্নাতকোত্তর গবেষণা অর্জন করেছিলেন। তিনি বৈরুতের সেন্ট জোসেফ বিশ্ববিদ্যালয়েও পড়াশোনা করেছিলেন, সেখান থেকে তিনি আরবি সাহিত্যের একটি ডিগ্রি অর্জন করে, তারপরে ত্রিপোলি বিশ্ববিদ্যালয়ে যেখানে এটি ইসলামিক পড়াশুনায় ডিগ্রি অর্জন করে।

সিরিয়ায় ফিরে আসার পরে, তিনি ফতোয়া (দার আল-ইফতা) এর কোরান মুখস্থে সর্বোচ্চ স্বীকৃতি অর্জন করেছিলেন। পাকিস্তানে করাচি বিশ্ববিদ্যালয় তাকে ইসলামিক পড়াশুনায় স্নাতকোত্তর জারি করে। তাঁর ডক্টরেট, যা তিনি খার্তুমের সান কোরান বিশ্ববিদ্যালয়ে অর্জন করেছিলেন, তিনি বিভিন্ন ইন্দ্রিয়ের প্রতি কোরআনের দশটি বিভিন্ন তিলাওয়াত দ্বারা অনুপ্রাণিত হয়েছিলেন (আল-কারা'আত আল-কোরানিয়া)।

পড়াশোনার সময় তিনি মুফতি আহমেদ কুফতারো পাশাপাশি আবু হানিফা, ইমাম আল-শাতিবী এবং তৌফ আল- হাম্বালি দ্বারা প্রভাবিত ছিলেন। এটি তার প্রভাবে ছিল যে তিনি রাজনীতিতে ধর্মের একচেটিয়া এবং ধর্মীয় গ্রন্থের আক্ষরিক পাঠের বিরোধিতা করেছিলেন।

১৯৮৮ সালে তিনি দামেস্কের ইসলামিক বিশ্ববিদ্যালয়ে ইসলামী বিজ্ঞান বিভাগের অধ্যাপক পদে অধিষ্ঠিত হন, তারপরে ১৯৯২ সালে তিনি উসুল এড-ডিন বিশ্ববিদ্যালয়ে অধ্যাপক ("তাফসির") হন। এরপরে তিনি আরব-ইসলামী সভ্যতার পরিচিতির কেন্দ্রে সচিবের দায়িত্ব পালন করেন। তাঁর শিক্ষকতা পেশা ছাড়াও, তিনি ১৯৮৯ সালে সিরিয়ার কোরআনের দুটি প্রতিষ্ঠানের পরিচালক ছিলেন।

সিরিয়ার পার্লামেন্টে নির্বাচিত, তিনি এখন একজন স্বতন্ত্র সদস্য এবং সংসদের প্রশাসনিক কমিটির সদস্য। আন্তর্জাতিক সম্মেলনে সিরিয়ার প্রতিনিধিত্ব করার পাশাপাশি তিনি টেলিভিশন এবং রেডিওতে রাজনৈতিক সম্প্রচারে অংশ নেন। তিনি বিশেরও বেশি বই লিখেছেন, দামেস্কের ইসলামিক স্টাডিজ সেন্টারকে নির্দেশনা দিয়েছেন এবং আল-জহরা মসজিদে জুমার নামাজের নেতৃত্ব দিয়েছেন।

২০০৫ সালে ডেভিড ডিউকের সিরিয়ায় সফরের বর্ণনা দিয়ে মোহাম্মদ হাবাশ বলেছিলেন যে ডিউকের এই সফর সিরীয়দের একটি "গড় আমেরিকান সম্পর্কে নতুন এবং অত্যন্ত ইতিবাচক দৃষ্টিভঙ্গি" দিয়েছে। 

হাবশ সিরিয়ার গৃহযুদ্ধের সূত্রপাতের পরে ২০১২ সালের শেষদিকে সিরিয়া ত্যাগ করেছিলেন । তিনি দাবি করেছেন যে তিনি ২০১১ সালে সিরিয়ার রাষ্ট্রপতি বাশার আল-আসাদের সাথে সাক্ষাত করেছিলেন এবং প্রতিবাদকারীদের বিরুদ্ধে সামরিক শক্তি ব্যবহারের বিরুদ্ধে তার বিরক্তি প্রকাশ করেছিলেন। পরবর্তী সময়ে, তিনি বিদ্রোহীদের মধ্যে উগ্র জিহাদিদের উত্থানের বিরুদ্ধে ছিলেন এবং সিরিয়ার বিরোধের রাজনৈতিক সমাধানের পক্ষে ছিলেন।

তথ্যসূত্র
---------

1. ↑  "Sen. McCain Says U.S. May Consider Military Action in Syria"। *FOX News*। Associated Press। সংগ্রহের তারিখ ১৮ মে ২০১২।
2. ↑  David Duke in Syria: Zionists Occupy Washington, NY and London by Ezra HaLevi, Arutz Sheva, November 29, 2005.
3. ↑  Screenshot  ওয়েব্যাক মেশিনে আর্কাইভকৃত ২৪ নভেম্বর ২০০৬ তারিখে whoknew.us
4. ↑  محمد حبش يكشف أسرار لقائه الأخير ببشار الأسد। *Amwaj* (Arabic ভাষায়)। ৫ জুলাই ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
ইসলামে দ্বীন মানে ধর্ম

| ইসলাম ও ঈমান |
| --- |
| ধারাবাহিকের একটি অংশ |
| ইসলামঈমানইহসান |
| 
ব্যক্তি |
| * **মুহসিন** – *পূর্ণতা ও উৎকর্ষ অর্জনকারী*
* **মুমিন** – *বিশ্বাসী*
* **মুসলিম** – *[আল্লাহর নিকট] আত্মসমর্পণকারী*
* **ফাসিক** – *অধার্মিক, লঘু পাপী, দুশ্চরিত্র*
* **ফাজির** – *পাপাচারী, অনিষ্টকারী*
* **মুনাফিক** – *কপট, ধর্মধ্বজী*
* **কাফির** – *গোপনকারী, অস্বীকারকারী, প্রত্যাখ্যানকারী*
* **মুশরিক** – *পৌত্তলিক, বহুঈশ্বরবাদী, [আল্লাহর সঙ্গে] শরিককারী*
* **জিন্দীক** – *ধর্মদ্রোহী*
* **মুরতাদ** – *ধর্মত্যাগী*
* **মুলহিদ** – *নাস্তিক, অবিশ্বাসী*
 |
| 
গোষ্ঠী |
| * **আহলে কিতাব** – *প্রত্যাদিষ্ট ধর্মগ্রন্থের লোকজন (ইহুদি, খ্রিস্টান ও সাবীয়)*
* **আহলে ফাতরা** – *মধ্যবর্তী সময়ের লোকজন*
 |
| 
পরিভাষা |
| * দ্বীন – *ধর্ম*
 |
| * দে
* স
 |

***দ্বীন*** **(دين)**, একটি আরবি শব্দ, যা প্রধাণত ইসলাম ধর্মের সাথে অধিক সম্পৃক্ত, পাশাপাশি আরব খ্রিস্টানরাও তাদের উপাসনার ক্ষেত্রে এই শব্দটি ব্যবহার করে |একে প্রায়শই "ধর্ম" হিসেবে অনুবাদ করা হয়, কিন্তু ইসলামী প্রধান ধর্মগ্রন্থ কুরআনে শব্দটির দ্বারা একজন ন্যায়নিষ্ঠ মুসলিমের জন্য পালনীয় পূর্ণাঙ্গ জীবন ব্যবস্থাকে  বোঝানো হয়েছে, যা কুরআন ও হাদীস হতে প্রাপ্ত শিক্ষা, আদর্শ ও নির্দেশাবলী দ্বারা পরিচালিত হবে। ইসলামী শরীয়াহ আইনকেও অনেক সময় দ্বীন হিসেবে নির্দেশ করা হয়| কিছু মুসলিমের মতে, দ্বীন শব্দটির প্রয়োগ পরিসর হল শুধু মুসলিমদের ধর্মীয় জীবন। আবার কিছু মুসলিমের মতে, দ্বীনের প্রয়োগ সামষ্টিকভাবে মুসলিমদের জীবনের সকল শাখায় প্রযোজ্য হতে পারে।

শব্দতত্ত্ব
----------

### ইসলাম ধর্মে দ্বীন শব্দের ব্যবহার

বহু হাদিসে, দ্বীনকে মধ্যমপন্থী জীবনব্যবস্থা হিসেবে বর্ণনা করা হয়েছে:

> আবু হুরায়রা বর্ণিত, নবী বলেছেন, "ধর্ম (দ্বীন) খুব সহজ এবং যে ব্যক্তি তার ধর্মে সাধ্যের অতিরিক্ত বোঝা নিজের উপর চাপিয়ে নেয়, সে তা উক্ত পন্থায় অব্যহত রাখতে পারে না। তাই তোমাদের চরমপন্থী হওয়া উচিত নয়, কিন্তু পূর্ণ সঠিকতার নিকটবর্তী হওয়ার চেষ্টা করা উচিত এবং ভালো কিছু পাওয়ার আশা করা উচিত, এবং দিনে ও রাতে উপাসনার মাধ্যমে (মানসিক) শক্তি অর্জন করা উচিত।" 
> 
> — সহীহ বুখারী, ১:২:৩৯ (ইংরেজি), (ফাতহ-উল-বারি, পৃষ্ঠা ১০২, ভলিউম ১)

আরও দেখুন
---------

* তাকওয়া

তথ্যসূত্র
---------

1. ↑  For instance, translations of the Qur'an by Marmaduke Pickthall, Shakir, and others (ইংরেজি ভাষায়)
2. ↑  e.g. 1:4, 2:256, 4:46, 8:72, 9:11, 9:122, 15:35, 22:78, etc. (ইংরেজি ভাষায়)
3. ↑  "Inside the Gender Jihad", p. 92, Amina Wadud, Oneworld Publications, 2006 (ইংরেজি ভাষায়)

==বহিঃসংযোগ== দ্বীন মানে আইন(Law)সুরা ফাতিহায় মালিক ইয়াউম ই দ্বীন মানে আইন প্রনয়নের দিনের মালিক অর্থাৎ বিশ্বজগতের জন্য প্রাকৃতিক আইন যা বিগব্যাং এর মাধ্যমে আল্লাহর বাস্তবায়ন করেন।

* learning deen[*স্থায়ীভাবে অকার্যকর সংযোগ*]
* দ্বীন সহজ
* Definition of Deen
**শ্রীমঙ্গল সরকারি কলেজ** ১৯৬৯ সালে প্রতিষ্ঠিত হয়। ১৯৮৫ সালে এটিকে সরকারিকরণ করা হয়।৬০০০ এর অধিক ছাত্র-ছাত্রীও ৪৬টি শিক্ষকের পদের বিপরীতে কলেজটিতে উচ্চমাধ্যমিক, স্নাতক (পাস) ও স্নাতক (সম্মান) পর্যায়ের শিক্ষাদান চলছে।
কলেজটি ১৯৬৯ সালের ১ জুলাই ও ১৯৮৫ সালের ১ জুলাই প্রতিষ্ঠিত ও জাতীয়কৃত হয়। কলেজের ভূমির পরিমাণ ৫ একর(চারদিকে সীমানা প্রাচীরঘেরা)। কলেজে ৪টি আধাপাকা ভবন রয়েছে ।

এখানে ১টি ড্রেন, ৩টি
পাকা ভবন, ১টি প্রশাসনিক ভবন, বিএনসিসি প্লাটুন কক্ষ ১টি, ১টি সুসজ্জিত বাগান, ১ টি মসজিদ ও দুটি কলেজ গেইট রয়েছে ।

শাখাসমূহ
--------

স্নাতক (পাস)কোর্সের শাখাসমূহ:

ক)বিএ আসন৩০০টি
খ)বিএসএস এ
গ)বিবিএ। এ
ঘ)বিএসসি আসন ৩০০টি
স্নাতক(সম্মান)কোর্স সমূহ:

ক)রাষ্ট্রবিজ্ঞান। আসন ৭০টি।
খ)হিসাববিজ্ঞান। ১০০
গ)ইতিহাস। ৫০
ঘ)দর্শন ৫০
ঙ)গণিত। ৫০
চ)ব্যবস্থাপনা| ৫০টি
অধ্যক্ষ হিসাবে আছেন প্রফেসর সৈয়দ মোহাম্মদ মহসীন।

তথ্যসূ্ত্র
----------

1. ↑  "সংরক্ষণাগারভুক্ত অনুলিপি"। ১৯ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২১।
2. ↑  শ্রীমঙ্গল সরকারি কলেজ (১ জুন ২০১৭)। *নির্দেশিকা*।
3. ↑  "কলেজের বিস্তারিত"। ৪ নভেম্বর ২০১৭ তারিখে মূল থেকে আর্কাইভ করা।
4. ↑  "সংরক্ষণাগারভুক্ত অনুলিপি"। ১৯ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০২১।
শচীন্দ্র চৌধুরী (বাঁ দিকে) নেদারল্যান্ডসে ভারতীয় দূত রাজকুমার রঘুনাথ সিনহার সঙ্গে ব্যস্ত কথোপকথনে (১৯৬৬)।
**শচীন্দ্র চৌধুরী** (২৪ ফেব্রুয়ারি ১৯০৩ – ১২ জুন ১৯৯২) ছিলেন একজন ভারতীয় আইনজীবী এবং রাজনীতিবিদ। তিনি ১৯৬৫ থেকে ১৩ মার্চ ১৯৬৭ পর্যন্ত লাল বাহাদুর শাস্ত্রী এবং ইন্দিরা গান্ধীর আমলে ভারত সরকারের অর্থমন্ত্রী ছিলেন। এছাড়া ১৯৬৬ সালে লাল বাহাদুর শাস্ত্রীর মৃত্যুর পর তিনি অন্তরবর্তী প্রধানমন্ত্রী গুলজারিলাল নন্দার মন্ত্রীপরিষদভুক্ত মন্ত্রীও ছিলেন। তিনি বেশ কয়েকটি কোম্পানির পরিচালক, ভারতীয় স্টেট ব্যাঙ্কের কেন্দ্রীয় বোর্ডের সদস্য, আইন কমিশনের সদস্য এবং জাতিসংঘ সাধারণ পরিষদে ভারতীয় প্রতিনিধি দলের সদস্য ছিলেন।

রাজনৈতিক জীবন
-------------

শচীন্দ্র চৌধুরী ঘাটাল থেকে নির্বাচিত সাংসদ ছিলেন। তিনি ভারতের অর্থমন্ত্রী থাকাকালীন স্বাধীন ভারতে প্রথম আর্থিক মন্দা নেমে আসে। জিডিপির হার ৩% কমে যায় ১৯৬৫-এ আন্দ ১৯৬৬ তা ১% কম হয়ে দাঁড়ায়। ফলত প্রথমবার ভারতীয় টাকার অবমূল্যায়ন ঘটে। শচীন্দ্র চৌধুরী মাত্র একবারই ১৯৬৬ সালে সংসদে বাজেট পেশ করতে পেরেছিলেন।

ব্যক্তিগত জীবন
--------------

শচীন্দ্র চৌধুরী ১৯০৩ সালের ২৪ ফেব্রুয়ারি কলকাতায় জন্মগ্রহণ করেন। পিতা প্রবোধ চন্দ্র চৌধুরী। তিনি কলকাতার রাণী ভবানী স্কুলে শিক্ষা লাভ করেন, পরে তিনি কলকাতার প্রেসিডেন্সি কলেজে এবং পরে কেমব্রিজের ফিটজউইলিয়াম কলেজে অধ্যয়ন করেন। তিনি লিঙ্কন্স ইন-এও ছিলেন। তিনি ১১ ডিসেম্বর ১৯৩০ সালে সীতা মিত্তরকে বিয়ে করেন। তাঁর এক পুত্র এবং দুই কন্যা ছিলেন।

তথ্যসূত্র
---------

1. 1 2 3  "Profile on Lok Sabha website"। *loksabha.nic.in*। লোকসভা/জাতীয় তথ্যবিজ্ঞান কেন্দ্র, নতুন দিল্লি। সংগ্রহের তারিখ ৩১ মে ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Extraordinary Gazette of India, 1966, No. 285"। *ভারত গেজেট*। ১৯৬৬।
3. ↑  "বাজেট পেশ করা ভারতের অর্থমন্ত্রীদের এই রেকর্ডগুলি আপনি জানেন কি"। *ওয়ান ইন্ডিয়া*। সংগ্রহের তারিখ জুলাই ২৪, ২০২২।

| * দে
* স
ভারত ভারতের অর্থমন্ত্রী |
| --- |
| 
* লিয়াকত আলি খান
* আর. কে. ষন্মুখম চেট্টি
* জন মাথাই
* চিন্তামণরাও দেশমুখ
* টি. টি. কৃষ্ণমাচারি
* জওহরলাল নেহেরু
* মোরারজি দেশাই
* টি. টি. কৃষ্ণমাচারি
* যশবন্ত সিনহা
* শচীন্দ্র চৌধুরী
* মোরারজি দেশাই
* ইন্দিরা গান্ধী
* যশবন্তরাও চবন
* সি. সুব্রহ্মণ্যম
* এইচ. এম. প্যাটেল
* চৌধুরী চরণ সিং
* রামস্বামী ভেঙ্কটরামন
* প্রণব মুখোপাধ্যায়
* বিশ্বনাথ প্রতাপ সিং
* এস. বি. চবন
* রাজীব গান্ধী
* মধু দণ্ডবতে
* যশবন্ত সিনহা
* মনমোহন সিংহ
* পি. চিদাম্বরম
* যশবন্ত সিনহা
* যশবন্ত সিং
* পি. চিদাম্বরম
* মনমোহন সিংহ
* প্রণব মুখোপাধ্যায়
* মনমোহন সিংহ
* পি. চিদাম্বরম
* অরুণ জেটলি (২০১৪-বর্তমান)

 | ভারতের প্রতীক |
**অবোধ বিহারী** (জন্ম:- ১৮৬৯ - মৃত্যু:- ৮ মে ১৯১৫) অগ্নিযুগের স্বাধীনতা সংগ্রামের একজন বিখ্যাত বিপ্লবী ছিলেন তিনি। তার জন্ম হয়েছিল ১৮৬৯ সালে দিল্লিতে। তিনি মহান বিপ্লবী নেতা রাসবিহারী বসুর একজন সহযোগী ছিলেন। রাসবিহারী বসুর বিপ্লবী কর্মকাণ্ডের কারণে ব্রিটিশ শাসকদের  একসময় ঘুম কেড়ে নিয়েছিল বিপ্লবীরা। অবোধ বিহারী ভাইসরয় লর্ড হার্ডিঞ্জকে বোমা মেরেছিলেন এবং লরেন্স গার্ডস বোমা কেলেঙ্কারীতেও মুখ্য ভূমিকা পালন করেছিলেন।

সংক্ষিপ্ত পরিচয়
----------------

জীবিকা নির্বাহের কাজ শেখানোর সময় পাঞ্জাব ও উত্তরপ্রদেশে বিপ্লবী কর্মকাণ্ড চালিয়ে যাওয়ার ক্ষেত্রে অবোধ বিহারী গুরুত্বপূর্ণ অবদান রেখেছিলেন।

অবোধ বিহারী এছাড়াও ভাইসরয়ের মিছিলে বোমা নিক্ষেপ করার পরিকল্পনায় জড়িত ছিলেন। দিল্লির চাঁদনী চকে ১৯১২ সালের ২৩ শে ডিসেম্বর লর্ড হার্ডিঞ্জ হাতির পিঠে বসে আসেন এবং সেখানেই তার ওপর বোমা নিক্ষেপ করেন বসন্ত বিশ্বাস। তারপর রাসবিহারী বোস এই ঘটনার পরে দেরাদুনে এবং পরে জাপানে চলে যান।

১৯১৪ সালের ফেব্রুয়ারিতে, অবোধ বিহারীকে গ্রেপ্তার করা হয় এবং দিল্লি ষড়যন্ত্র মামলায় মামলা করা হয়।

ভাইসরয়ের ভাইসরয়কে হত্যার চেষ্টা করার অভিযোগ এনে অভিযুক্ত মাস্টার আমীর চাঁদ, ভাই বালমুকুন্দ ও বসন্ত কুমার বিশ্বাসের সঙ্গে অবোধ বিহারীকেও মৃত্যুদণ্ডে দণ্ডিত করা হয়েছিল। অবোধ বিহারিকে ১৯১৫ সালের ৮ ই মে কারাগারে ফাঁসি দেওয়া হয়েছিল।

তথ্যসূত্র
---------

1. ↑  রায়, প্রকাশ। "বিস্মৃত বিপ্লবী"। *বিপ্লবীদের জীবনী*।
2. ↑  রায়, প্রকাশ (২০২১)। *ক্ষমা নেই দেশদ্রোহী প্রথম খণ্ড*। চেন্নাইআইএসবিএন=‎978-1-68494-815-4: নোশনপ্ৰেস চেন্নাই তামিলনাড়ু।
সেনাবাহিনী ন্যাশনাল গার্ডের পরিচালকের বিশেষ সহকারী জেনারেল জেনারেল মাইকেল ববেক মনস্তাত্ত্বিক স্বাস্থ্য ও নমনীয়তা শীর্ষ সম্মেলনের সময় আর্মি গার্ডের সামনে যে মানসিক স্বাস্থ্য চ্যালেঞ্জের মুখোমুখি হয়েছেন সে সম্পর্কে কথা বলেছেন
**মানসিক ঘাতসহিষ্ণুতা** (psychological resilience) বলতে মানসিকভাবে বা আবেগিকভাবে কোনও সঙ্কটের মোকাবেলা করে আয়ত্তে নিয়ে আসা এবং দ্রুত সঙ্কটপূর্বকালীন অবস্থায় ফেরত আসার ক্ষমতাকে বোঝায়। যখন কোনও ব্যক্তি "মানসিক প্রক্রিয়াসমূহ ও আচরণ ব্যবহার করে নিজস্ব ইতিবাচক বৈশিষ্ট্যগুলিকে লালন করে ও মানসিক চাপসৃষ্টিকারকদের সম্ভাব্য নেতিবাচক প্রভাব থেকে নিজেকে রক্ষা করে", তখন বলা হয় যে তার মানসিক ঘাতসহিষ্ণুতা বিদ্যমান। সহজ ভাষায় যেসব ব্যক্তি কোনও সঙ্কট বা বিশৃঙ্খলার মধ্যে শান্ত থাকা এবং কোনও দীর্ঘকালীন নেতিবাচক পরিণাম ছাড়াই সেইসব ঘটনা উত্তরণ করে বেরিয়ে আসার মনোস্তাত্ত্বিক ও আচরণীয় সামর্থ্য প্রদর্শন করে, তাদের মানসিক ঘাতসহিষ্ণুতা আছে বলা হয়।

তথ্যসূত্র
---------

1. ↑  de Terte, Ian; Stephens, Christine (২০১৪)। "Psychological Resilience of Workers in High-Risk Occupations"। *Stress and Health*। **30** (5): 353–355। আইএসএসএন 1532-3005। ডিওআই:10.1002/smi.2627। পিএমআইডি 25476960।
2. ↑  Robertson, Ivan T.; Cooper, Cary L.; Sarkar, Mustafa; Curran, Thomas (২০১৫-০৪-২৫)। "Resilience training in the workplace from 2003 to 2014: A systematic review" (পিডিএফ)। *Journal of Occupational and Organizational Psychology*। **88** (3): 533–562। আইএসএসএন 0963-1798। ডিওআই:10.1111/joop.12120।

আরও দেখুন
---------

* মানসিক দৃঢ়তা
অন্য ব্যবহারের জন্য আব্দুস সাত্তার (দ্ব্যর্থতা নিরসন) দেখুন।
**মোঃ আব্দুস সাত্তার** (জন্ম: ২১ ফেব্রুয়ারি ১৯৫২) হলেন ময়মনসিংহে জন্মগ্রহণকারী একজন বাংলাদেশী রাজনীতিবিদ ও সংসদ সদস্য। তিনি ময়মনসিংহ-৮ থেকে নির্বাচিত সংসদ সদস্য এবং বাংলাদেশ আওয়ামী লীগের কেন্দ্রীয় কমিটির বর্তমান শিল্প ও বাণিজ্য বিষয়ক সম্পাদক।

প্রাথমিক জীবন
-------------

আব্দুস সাত্তার ১৯৫২ সালের ২১ ফেব্রুয়ারি ময়মনসিংহ জেলার ঈশ্বরগঞ্জ উপজেলায় জন্মগ্রহণ করেন। তিনি এমএসসি সম্পন্ন করেছেন।

কর্মজীবন
--------

আব্দুস সাত্তার আমদানী-রপ্তানি ব্যবসার সাথে সম্পৃক্ত। ১৯৯৬ সালে তিনি আওয়ামী লীগের মনোনয়নে ৭ম জাতীয় সংসদের সদস্য নির্বাচিত হন। ২০০১ সালে তিনি বিএনপি প্রার্থীর নিকট পরাজিত হন। ২০০৯ সালে ৯ম জাতীয় সংসদ নির্বাচনে তিনি আবারও সংসদ সদস্য নির্বাচিত হন। সাত্তার ৯ম জাতীয় সংসদের ডাক ও টেলিযোগাযোগ মন্ত্রণালয় সম্পর্কিত স্থায়ী কমিটির সভাপতি এবং শ্রম ও কর্মসংস্থান মন্ত্রণালয় ও গৃহায়ন ও গণপুর্ত মন্ত্রণালয় সম্পর্কিত স্থায়ী কমিটির সদস্য ছিলেন।

বিতর্ক
------

ঈশ্বরগঞ্জের মুক্তিযোদ্ধা আবুল কাশেম সংসদ সদস্য আব্দুস সাত্তারের বিরুদ্ধে ভুয়া তথ্য দিয়ে মুক্তিযোদ্ধা সনদ গ্রহণের অভিযোগ করেন। তার বিরুদ্ধে অভিযোগ ১৯৯৬ সাল পর্যন্তও তার নাম মুক্তিযোদ্ধাদের তালিকায় ছিল না।

তথ্যসূত্র
---------

1. 1 2  "এবার সাবেক এমপি সাত্তারের মুক্তিযোদ্ধা সনদ নিয়ে বিতর্ক!"। বাংলানিউজ২৪। সংগ্রহের তারিখ ২০১৮-১২-২২।
2. ↑  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
3. 1 2  "Constituency 153"। *www.parliament.gov.bd*। সংগ্রহের তারিখ ২০১৮-১২-২২।
4. ↑  "ময়মনসিংহের সাবেক এমপির মুক্তিযোদ্ধা সনদ বাতিল দাবি"। সংগ্রহের তারিখ ২০১৮-১২-২২। [*স্থায়ীভাবে অকার্যকর সংযোগ*]
**অতীশচন্দ্র সিনহা** (১১ জুলাই ১৯৪০ - ৪ মার্চ ২০১০) ভারতের পশ্চিমবঙ্গ রাজ্যের একজন মন্ত্রী এবং বিরোধী দলের নেতা ছিলেন। পদার্থবিদ বিকাশ সিনহা তার চাচাতো ভাই।

জীবনের প্রথমার্ধ
----------------

বিমল চন্দ্র সিনহার পুত্র, কান্দি রাজ পরিবারের বংশধর এবং বিধান চন্দ্র রায় মন্ত্রিসভার একজন মন্ত্রী অতীশচন্দ্র সিনহা ১১ জুলাই ১৯৪০ সালে কান্দি রাজ পরিবারে জন্মগ্রহণ করেন। কলকাতার প্রেসিডেন্সি কলেজের একজন উজ্জ্বল পণ্ডিত, তিনি লন্ডনের ইম্পেরিয়াল কলেজ থেকে জিওফিজিক্সে বিশেষজ্ঞ ছিলেন।

রাজনীতিতে
---------

তিনি ষাটের দশকে রাজনীতিতে যোগ দেন। তিনি ১৯৭১, ১৯৭২, ১৯৭৭, ১৯৮২, ১৯৯১, ১৯৯৬ এবং ২০০১ সালে কান্দি থেকে কংগ্রেস প্রার্থী হিসাবে রাজ্য বিধানসভায় নির্বাচিত হন। তিনি ১৯৮৪ সালে বহরমপুর (লোকসভা কেন্দ্র) থেকে ভারতীয় সংসদে নির্বাচিত হন।

তিনি ১৯৭২ থেকে ১৯৭৭ সাল পর্যন্ত ক্ষুদ্র ও কুটির শিল্প মন্ত্রী ছিলেন। তিনি ১৯৯৬ থেকে ২০০১ সাল পর্যন্ত পশ্চিমবঙ্গ বিধানসভায় বিরোধী দলের নেতা ছিলেন এবং ২০০১ থেকে ২০০৬ সাল পর্যন্ত পশ্চিমবঙ্গ বিধানসভায় কংগ্রেস আইনসভা দলের নেতা ছিলেন। কংগ্রেস দলের মধ্যে অধীর রঞ্জন চৌধুরীর সাথে মতপার্থক্যের ফলে তিনি ২০০৬ সালে তৃণমূল কংগ্রেসে যোগদান করেন।

২০০২ সাল থেকে তিনি অসুস্থ ছিলেন কিন্তু সক্রিয় রাজনীতি ছেড়ে দেননি। তিনি অনেক সামাজিক কর্মকান্ডের সাথে জড়িত ছিলেন। তিনি তার পিতা বিমল সিনহার স্মরণে কান্দিতে বিমল চন্দ্র কলেজ অব ল প্রতিষ্ঠা করেন। তিনি ৪ মার্চ ২০১০ তারিখে তার কলকাতার বাসভবনে মারা যান।

অন্যান্য কাজকর্ম
----------------

তিনি ক্যালকাটা সাউথ ক্লাবের একজন সক্রিয় সদস্য ছিলেন, যার মৃত্যুতে তার সম্পর্কে বলা হয়েছে "পশ্চিমবঙ্গের কান্দির রাজপরিবারের সদস্য, তিনি কংগ্রেস দলের একজন অত্যন্ত সক্রিয় রাজনীতিবিদ ছিলেন। তিনি পশ্চিমবঙ্গ সরকারের একজন ক্যাবিনেট মন্ত্রী ছিলেন। শ্রী সিদ্ধার্থ শঙ্কর রায় যখন মুখ্যমন্ত্রী, তখন তিনি সংসদ সদস্য এবং পশ্চিমবঙ্গ রাজ্য বিধানসভায় বিরোধী দলের নেতা ছিলেন। ...তিনি বেশ কয়েক বছর ধরে ক্লাবের কার্যনির্বাহী কমিটির সদস্য এবং সহ-সভাপতি ছিলেন। ক্লাবের ডেভিস কাপ ওয়ার্কিং কমিটি।"

তথ্যসূত্র
---------

1. 1 2 3  "Former minister Atis Sinha dies at 70"। Indian Express, 5 March 2010। সংগ্রহের তারিখ ২০১০-১০-০১।
2. 1 2 3 4 5  "Former Leader of Opposition Atish Chanda Sinha dead"। webindia123। ২০১২-০৩-২২ তারিখে মূল থেকে আর্কাইভ করা। সংগ্রহের তারিখ ২০১০-১০-০১।
3. ↑  "Statistical Reports of Assembly Elections"। *General Election Results and Statistics*। Election Commission of India। ৫ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৯-২৬।
4. ↑  "65 - Kandi Assembly Constituency"। *Partywise Comparison Since 1977*। Election Commission of India। ২৭ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০১০-০৯-২৬।
5. ↑  "10 - Berhampore Parliamentary Constituency"। *Partywise Comparison since 1977*। Election Commission of India। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২০১০-১০-০১।
6. 1 2  "About Atish Sinha"। Atish Chandra Sinha Memorial Career & Education Fair। ২৫ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২০১০-১০-০১।
7. ↑  "Calcutta South Club"। Calcutta South Club। ১০ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১০।
**আবদুল্লাহ বিন সৌদ** (আরবি: عبد الله بن سعود) (মৃত্যু ১৮১৮) প্রথম সৌদি রাষ্ট্রের শেষ শাসক। ১৮১৪ থেকে ১৮১৮ সাল পর্যন্ত তিনি শাসন করেছেন। ১৮১৮ সালে ক্ষমতাচ্যুত হওয়ার পর তাকে মৃত্যুদন্ড দেয়া হয়েছিল। পরবর্তীতে আল সৌদ বংশের আরেকটি শাখা তুর্কি বিন আবদুল্লাহ বিন মুহাম্মদ বিন সৌদের নেতৃত্বে দ্বিতীয় সৌদি রাষ্ট্র গঠন করে।

প্রথম সৌদি রাষ্ট্রের পতন
------------------------

তিনি তার পিতা সৌদ বিন আবদুল আজিজের উত্তরসূরি হন। মক্কা ও মদিনা দখল করার কারণে সৌদের সাথে উসমানীয়দের যুদ্ধ শুরু হয়েছিল। এর ফলে আবদুল্লাহকেও উসমানীয়দের মুখোমুখি হতে হয়। মিশরের ওয়ালি মুহাম্মদ আলি পাশার পুত্র ইবরাহিম পাশার নেতৃত্বে উসমানীয়-মিশরীয় সেনারা মক্কা ও মদিনা পুনরুদ্ধার করে। এর ফলে সৌদিরা নজদের দিকে পিছু হটে।

ইবরাহিম পাশা অগ্রসর হয়ে সৌদিদের রাজধানী দিরিয়া দখল করে নেন। কয়েক মাস অবরোধের পর ১৮১৮ সালের শীতে আবদুল্লাহ আত্মসমর্পণ করেন। এর ফলে প্রথম সৌদি রাষ্ট্রের অবসান হয়। ইবরাহিম পাশার নির্দেশ দিরিয়া ধ্বংস করে দেয়া হয় এবং আল সৌদ বংশের অনেককে বন্দী করে মিশর ও কনস্টান্টিনোপল প্রেরণ করা হয়। কনস্টান্টিনোপলে প্রেরণের পর আবদুল্লাহকে মৃত্যুদন্ড দেয়া হয়।

মৃত্যুদন্ডের কারণ
-----------------

১৮০১ সালে সৌদি বাহিনীর হাতে কারবালায় হুসাইন বিন আলির মাজার ধ্বংস হয়েছিল। অধিকন্তু পবিত্র মক্কা ও মদিনা শহরে আক্রমণের সময় অনেকে নিহত হয় এবং মসজিদে নববী ক্ষতিগ্রস্ত হয়। উসমানীয়রা আরবের আইনসঙ্গত শাসক ছিল এ কারণে তারা সৌদিদের দমন করা সিদ্ধান্ত দেয়। আবদুল্লাহ বিন সৌদকে উৎখাত করার জন্য খলিফা দ্বিতীয় মাহমুদ মিশরীয়দের নির্দেশ দেন। ১৮১৮ সালে ইবরাহিম পাশার নেতৃত্বে আবদুল্লাহর বাহিনীকে ধ্বংস করে দেয়া হয় এবং রাজধানী দিরিয়া দখল করে নেয়া হয়। পবিত্র শহর ও মসজিদের বিরুদ্ধে অপরাধের জন্য আবদুল্লাহকে কনস্টান্টিনোপলে প্রকাশ্যে শিরশ্ছেদ করা হয়।

তথ্যসূত্র
---------

1. 1 2 3  Dr. Abdullah Mohammad Sindi। "The Direct Instruments of Western Control over the Arabs: The Shining Example of the House of Saud" (পিডিএফ)। Social sciences and humanities। ১৪ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ জুন ২০১২।

|  |  |  |
| --- | --- | --- |
| পূর্বসূরীসৌদ বিন আবদুল আজিজ বিন মুহাম্মদ বিন সৌদ | **প্রথম সৌদি রাষ্ট্রের ইমাম**১৮১৪–১৮১৮ | **শূন্য**Title next held by**তুর্কি বিন আবদুল্লাহ**Next known title holder:**দ্বিতীয় সৌদি রাষ্ট্রের ইমাম** |
**মোহাঃ** **শোহিদ আলী** (১৯১৪ - ১৯৯২) একজন বাংলাদেশী আইনজীবী ছিলেন।

কর্মজীবন
--------

আলী পাকিস্তান ও বাংলাদেশের একজন আইনজীবী এবং রাজনীতিবিদ ছিলেন। তিনি ১৯১৪ সালে সিলেটের চাঁদভোরং (বিশ্বনাথ মহকুমা), এম মুসন আলী এবং কোরফুল নেছার ঘরে জন্মগ্রহণ করেন। আলী ছিলেন তিন ভাইবোনের মধ্যে দ্বিতীয়। তিনি চাঁদভোরং-এ প্রাথমিক শিক্ষা লাভ করেন এবং ১৯৩২ সালে মাধ্যমিক পাশ করেন। ১৯৩৬ সালে, আলী এমসি কলেজ, সিলেট থেকে তার স্নাতক ডিগ্রি এবং ১৯৪০ সালে ঢাকা বিশ্ববিদ্যালয় থেকে তার আইন বিষয়ে এলএলবি ডিগ্রি নেন। একই বছর, আলী একজন আইনজীবী হিসেবে সিলেট আইনজীবী সমিতিতে যোগ দেন এবং বিশ্বনাথ মহকুমা থেকে প্রথম মুসলিম আইনজীবী হন। ১৯৪৯ সালে তিনি ঢাকা হাইকোর্টের আইনজীবী নিযুক্ত হন। একই বছর, আলী স্থানীয় বোর্ডের সহ-সভাপতি এবং উত্তর সিলেটের মুসলিম লীগ শাখার সম্পাদক হন।

পাকিস্তান সৃষ্টির আগ পর্যন্ত লাহোর প্রস্তাব পাস হওয়ার পর, আলী পাকিস্তান আন্দোলনে অত্যন্ত সক্রিয় ছিলেন। ১৯৫২ সালে তিনি অল সিলেট জেলা মুসলিম লীগ শাখার সম্পাদক হন। ১৯৭০ সালে, তিনি নিখিল পাকিস্তান কাউন্সিল মুসলিম লীগের সহ-সভাপতি নিযুক্ত হন। সেই সময়ে তিনি দলের ভারপ্রাপ্ত সভাপতিও হন যখন মূল সভাপতি মিয়া মমতাজ মুহাম্মদ খান দৌলতানা পদত্যাগ করেন।

১৯৬৯ সালে, আলী পাবলিক প্রসিকিউটর (পিপি) হন এবং একই বছর তিনি সিলেট আইনজীবী সমিতির সম্পাদকও হন। ১৯৭৫-৭৬ এবং ১৯৮৫ সালে তিনি আইনজীবী সমিতির সভাপতি নির্বাচিত হন।

১৯৭৬ সালে বাংলাদেশে মুসলিম লীগ পুনঃপ্রতিষ্ঠিত হলে আলী ভাইস প্রেসিডেন্ট হন। এরপর তিনি বিভক্ত মুসলিম লীগের সভাপতি হন। ১৯৮৬ সালে, তিনি বাংলাদেশ জাতীয়তাবাদী দল (বিএনপি) এর অন্যতম সহ-সভাপতি এবং সিলেট জেলা শাখার সভাপতি হন।

১৯৯২ সালে, আলী আইনজীবী হিসাবে ৫০ বছর পূর্ণ করার জন্য সিলেট আইনজীবী সমিতি কর্তৃক স্বর্ণপদক লাভ করেন।

ব্যক্তিগত জীবন
--------------

আলী সিলেটের ম্যাজিস্ট্রেট আহমেদুল্লাহর মেয়ে এবং সাংবাদিক ও *ডন* পত্রিকার সম্পাদক আলতাফ হোসেনের ছোট বোন খায়রুন্নেছা মনিকে বিয়ে করেন। তাদের তিন মেয়ে ও দুই ছেলে। তারা সকলেই জীবনে সুপ্রতিষ্ঠিত।

১৯৯২ সালে, আলী সিলেটে মারা যান।

তথ্যসূত্র
---------

1. ↑  "People from Bishwanath Upazila - FamousFix.com list"। *FamousFix.com*। সংগ্রহের তারিখ ২০২৪-০১-২৩।
বন্ধন (২০১৯-এর চলচ্চিত্র) নিবন্ধের সাথে বিভ্রান্ত হবেন না।

***বন্ধন*** হল ২০০৪ এর বাংলা রোমান্টিক পারিবারিক চলচ্চিত্র যার পরিচালক রবি কিনাগী এবং প্রযোজনা করে শ্রী ভেঙ্কটেশ ফিল্মস। মুখ্য ভূমিকায় অভিনয় করেছেন জিৎ ও দ্বৈত ভূমিকা কোয়েল মল্লিক আর গুরুত্বপূর্ণ চরিত্রে অভিনয় করেন ভিক্টর ব্যানার্জি। ছবিটি ২০০৪ সালের অন্যতম বৃহত্তম হিট ছবি এবং বছরের সর্বাধিক উপার্জনকারী বাংলা ছবি। ছবিটি দু-দুটি ছবির পুনঃনির্মাণ, তেলুগু ছবি সন্তোষাম এবং তামিল ছবি উননাই থেইডি। জিৎ গাঙ্গুলী ছবিটির সংগীত পরিচালক করেছেন এবং গানগুলিও সমানভাবে জনপ্রিয়তা পেয়েছে ।

পটভূমি
------

গল্পটি মূল চরিত্রগুলির মধ্যে অন্যতম, মিনা কোয়েল মল্লিক গল্পটি বর্ণনা করছে এবং পরিবারের সদস্যদের পরিচয় করিয়ে দিচ্ছে। প্রত্যেকে অত্যন্ত বিনয়ী এবং তাকে খুব ভালবাসত, তবে তার বাবা ভিক্টর ব্যানার্জি খুব কঠোর এবং রাগী ব্যক্তি ছিলেন। মিনা আজ আর নেই। তার স্বামী রোহিত জিৎ এবং ছেলে রনিকে (মাস্টার অংশু) নিয়ে সিঙ্গাপুরে থাকেন তবে মিনার পরিবারের সাথে তাদের কোনও যোগাযোগ নেই কারণ মিনা তার পরিবারের ইচ্ছার বিরুদ্ধে বিয়ে করেছিলেন। বর্তমানে চুমকি, মিনার মামত বোন বিয়ে করতে চলেছে। তার মা সবিত্রী দেবী এবং তাঁর পরিবারের বেশিরভাগই চান রোহিতকে বিবাহের অংশীদার করতে চান তবে তার বাবা এর তিব্র বিরোধী। তবে সাবিত্রী দেবী একগুঁয়ে এবং শেষ পর্যন্ত রোহিতকে বিয়ের জন্য আমন্ত্রণ জানাতে সক্ষম হন। প্রতাপ নারায়ণ (ভিক্টর ব্যানার্জি)ও তার ছেলেকে বাদ দিয়ে পুরো পরিবারেই রোহিতকে স্বাগত জানায়। রোহিতকে দুজনই নিয়মিত অপমান করলেও সে প্রতিবাদ করেন না। তিনি কেন পরিবারে অবাঞ্ছিত সে বিষয়ে তিনি তার ছেলে রনিকে ব্যাখ্যা করেন। এদিকে মিনার যমজ বোন, রিনা কোয়েল মল্লিক বাড়িতে আসে। রনি তার মা ভেবে তাকে পেয়ে খুব খুশি। রোহিতও রিনার মধ্যে যেন তার মিনাকে খুজে পায় এবং সে রিনাকে ভালবাসতে লাগে। রিনাও এগিয়ে আসে এবং দুজন-দুজনকে ভালবাসতে শুরু করে।

এদিকে রোহিত এবং রনিকে আস্তে আস্তে প্রতাপ নারায়ণ গ্রহণ করেছেন কিন্তু রিনার বিয়ে অন্য জায়গায় স্থির হয়ে গেলে বিষয়টি আবার জটিল হয়। রিনা রোহিতকে বিয়ে করার জন্য জোর দেয় কিন্তু রোহিত আর আগের ভুল করতে চায় না, সে পারিবারিক প্রত্যাখার মুখোমুখি হতে আর চান না। এরই মধ্যে রিনার লেখা একটি চিঠি রোহিতকে সম্বোধন করা প্রতাপ নারায়ণের হাতে পড়ে এবং তিনি আবার রোহিতকে বাড়ি থেকে তাড়িয়ে দেন। বিষয়গুলি অবশেষে নিষ্পত্তি হয়ে যায় এবং প্রতাপ নারায়ণ রোহিতকে ফিরে পেতে স্টেশনে যান। ছবিটিতে বাকি অংশে দেখে যাবে কি করে রোহিত এবং রিনা মিলিত হয়।

অভিনয়
------

প্রধান ভূমিকায় অভিনয় করেছেন জিৎ ও দ্বৈত ভূমিকা কোয়েল মল্লিক আর গুরুত্বপূর্ণ চরিত্রে অভিনয় করেন ভিক্টর ব্যানার্জি, ঐন্দ্রিলা সেন এবং অন্যান্য শিল্পীবৃন্দ।

আরও দেখুন
---------

* ভিক্টর ব্যানার্জি
* রঞ্জিত মল্লিক
* জিৎ
* কোয়েল মল্লিক

তথ্যসূত্র
---------

1. ↑
2. ↑  "Rabi Kinagi"। www.citwf.com। ১০ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০০৯।
3. ↑  "The great role reversal of Tollywood"। *newindianexpress.com*। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৫।
4. ↑  Bhattacharya, Arnab (২৪ ডিসেম্বর ২০০৪)। "Old, old hat"। www.telegraphindia.com। সংগ্রহের তারিখ ২০০৮-১১-১৯।

বহিঃসংযোগ
---------

* www.telegraphindia.com preview
Bile (yellow material) in a liver biopsy in the setting of bile stasis (that is, cholestasis). H&E stain.
**পিত্তরস** (ইংরেজি: Bile) এক প্রকার দেহাভ্যন্তরীণ ক্ষরণ যা তৈল বা স্নেহ জাতীয় খাদ্যের পরিপাকে বিশেষ ভূমিকা রাখে। এর বর্ণ পীতাভ-সবুজ এবং স্বাদ তিক্ত। পিত্ত দেহের একটি প্রধান অঙ্গ যকৃতে উৎপন্ন হয়, অতঃপর পিত্তথলীতে ঘনীভূত হয় ও সঞ্চিত থাকে। পিত্তথলি থেকে এটি পিত্তনালীর মধ্য দিয়ে পরিপাকতন্ত্রের ক্ষুদ্রান্তে প্রবেশ করে এবং খাদ্য পরিপাকে সাহায্য করে।

পিত্তের উপাদান হলো (৯৭-৯৮) % জল, ০.৭ % পিত্ত লবণ, ০.২ % বিলিরুবিন, ০.৫১ % চর্বি (কোলেস্টেরল, ফ্যাটি এসিড এবং লেসিথিন), এবং লিটার প্রতি ২০০ মিলি ইকুইভ্যালেন্ট অজৈব লবণ

আয়ুর্বেদে অগ্নির রূপকে পিত্ত সম্ভবতঃ দেহ প্রতিরক্ষা (immune) ব্যবস্হাকে বর্ণনা করে (বায়ু=air/?nervous system,পিত্ত=fire/?immune system, কফ=humor/?endocrine system)। ক্ষুদ্রান্ত্র-তে চর্বি জাতীয় খাদ্যের পরিপাক করতে এটি সাহায্য করে। মানব দেহের যকৃতে অনবরত তৈরি পিত্ত পিত্তথলি নামক অঙ্গে জমা থাকে এবং ঘন হতে থাকে। খাদ্য গ্রহণের পর এটি ক্ষুদ্রান্ত্রের ডিওডেনাম নামক অংশে চলে যায়। পিত্তের শতকরা ৯৭ ভাগ পানি,০.৭ ভাগ

পিত্তের উপাদান
--------------

* জল
* পিত্তরঙ্গক:
	+ বিলিরুবিন
	+ বিলিভার্ডিন
* পিত্তলবণ (কোলেস্টেরল-জাত কোলিক অ্যাসিডের লবণ), মানবের ক্ষেত্রে:
	+ গ্লাইকোকোলিক অ্যাসিড
	+ টরোকোলিক অ্যাসিড
	+ লিথোকোলিক অ্যাসিড
* কোলেস্টেরল
* লেসিথিন

### বিভিন্ন প্রাণীর পিত্ত

### চৈনিক চিকিৎসায় ভালুক পিত্ত

### ওষুধ হিসাবে পিত্তলবণ

আরসো-ডিঅক্সি-কোলিক অ্যাসিড (UDCA/urso deoxy cholic acid), ursa=ভালুক

পিত্তের কাজ
-----------

1. স্নেহপদার্থকে দ্রবীভূত করে ছোট ছোট বর্তুলাকার মাইসেলি তৈরি করে যা স্নেহপদার্থ পাচনে দরকার।
2. স্নেহদ্রাব্য পদার্থের যাকৃতিক রেচন।

== পিত্তথলি

পিত্ত রস
--------

যকৃত পিত্তরস তৈরি করে। পিত্তরসের মধ্যে পানি, পিত্তলবণ এবং কোলেস্টেরল ও খনিজ লবণ প্রধান। যকৃতের নিচের অংশে পিত্তথলি সংযুক্ত থাকে। এখানে পিত্তরস জমা হয়। পিত্তরস গাঢ় সবুজ বর্ণের এবং তিক্ত স্বাদ বিশিষ্ট।পিত্তরস প্রয়োজনে ডিউডেনামে এসে পরোক্ষভাবে পরিপাকে অংশ নেয়। পিত্তরসে কোন উৎসেচক বা এনজাইম থাকে না। পিত্তরস খাদ্যের অম্লভাব প্রশমিত করে এবং ক্ষারীয় পরিবেশ সৃষ্টি করে। এই পরিবেশ খাদ্য পরিপাকের অনুকূল। পিত্তরস চর্বি জাতীয় খাদ্যকে ক্ষুদ্র দানায় পরিণত করে যা লাইপেজ সহযোগে পরিপাকে সহায়তা করে।

পিত্তনালী
---------

### অবরুদ্ধ পিত্তনালী

রক্তে অত্যধিক বিলিরুবিনের কারণে জন্ডিস হয়। পিত্তলবণ রক্তের মাধ্যমে চামড়ায় প্রবেশ করলে ভয়ঙ্কর চুলকানি হয়।

তথ্যসূত্র
---------

1. 1 2  Barrett, Kim E. (২০১২)। *Ganong's review of medical physiology.* (24th সংস্করণ)। New York: McGraw-Hill Medical। পৃষ্ঠা 512। আইএসবিএন 978-0-07-178003-2।
2. ↑  Guyton and Hall (২০১১)। *Textbook of Medical Physiology*। U.S.: Saunders Elsevier। পৃষ্ঠা 784। আইএসবিএন 978-1-4160-4574-8।

বহিঃসংযোগ
---------
**দীপা দাশমুন্সি** একজন ভারতীয় রাজনীতিবিদ। তিনি পঞ্চদশ লোকসভায় রায়গঞ্জের সংসদ সদস্য হিসাবে দায়িত্ব পালন করেছিলেন। তিনি অক্টোবর ২০১২ থেকে মে ২০১৪ পর্যন্ত নগর উন্নয়ন প্রতিমন্ত্রী ছিলেন। তিনি ২০১৭ সালে তাঁর মৃত্যুর আগ পর্যন্ত ভারতীয় জাতীয় কংগ্রেসের রাজনীতিবিদ প্রিয়রঞ্জন দাশমুন্সির স্ত্রী ছিলেন।

জীবনের প্রথমার্ধ
----------------

দাসমুন্সি ১৫ জুলাই ১৯৬০ সালে কলকাতা, পশ্চিমবঙ্গে বিনয় ঘোষ এবং দুর্গা ঘোষের ঘরে জন্মগ্রহণ করেন। তিনি কলকাতার রবীন্দ্র ভারতী বিশ্ববিদ্যালয়ে শিক্ষিত হন এবং নাটকে এমএ অর্জন করেন।

তিনি ১৫ এপ্রিল ১৯৯৪ সালে প্রিয়রঞ্জন দাশমুন্সিকে বিয়ে করেন এবং একটি পুত্র সন্তান রয়েছে।

পদে অধিষ্ঠিত ছিলেন
------------------

১. ২০০৬-২০০৯ সদস্য, গোয়ালপোখরের জন্য পশ্চিমবঙ্গ বিধানসভা

২. ২০০৯-২০১৪ রায়গঞ্জ থেকে পঞ্চদশ লোকসভায় নির্বাচিত

৩. ৩১ আগস্ট ২০০৯ সদস্য, কর্মী, জনঅভিযোগ, আইন ও বিচার সংক্রান্ত সংসদীয় কমিটি

৪. ২৮ অক্টোবর ২০১২, কেন্দ্রীয় প্রতিমন্ত্রী, নগর উন্নয়ন 

৫. ২৩ ডিসেম্বর ২০২৩, এআইসিসি তেলেঙ্গানা ইনচার্জ

কৃতিত্ব
-------

দাসমুন্সি অন্যান্য পেশার মধ্যে, ১৯৮৪ সাল থেকে একজন মঞ্চ অভিনেতা, টেলিভিশন শিল্পী, কস্টিউম ডিজাইনার এবং শিল্প পরিচালক (টিভি সিরিয়াল এবং শর্ট ফিল্ম)।

খেলাধুলা এবং ক্লাব
------------------

সভাপতি, দিল্লি মহিলা ফুটবল

অন্যান্য তথ্য
-------------

স্নাতকোত্তর স্তরে স্বর্ণপদক বিজয়ী এবং থিয়েটারে অনেক পুরস্কার জিতেছেন।

শিক্ষা এবং কর্মজীবন
-------------------

দাশমুন্সি রবীন্দ্র ভারতী বিশ্ববিদ্যালয়ে শিক্ষিত এবং নাটকে স্নাতকোত্তর। তিনি স্নাতকোত্তর স্তরে স্বর্ণপদক বিজয়ী ছিলেন। 

তিনি ২০০৬ সালে গোয়ালপোখর থেকে পশ্চিমবঙ্গ রাজ্য বিধানসভায় নির্বাচিত হন।  ২০০৯ সালে, তিনি পঞ্চদশ লোকসভায় নির্বাচিত হয়েছিলেন এবং কর্মী, জনঅভিযোগ, আইন ও বিচার সংক্রান্ত কমিটির সদস্য ছিলেন। তিনি কেন্দ্রীয় নগর উন্নয়ন প্রতিমন্ত্রী ছিলেন।

তিনি গৃহহীন পথশিশু, প্রতিবন্ধী শিশু এবং আদিবাসীদের জন্য কাজ করেছেন।

আগ্রহ
-----

দাশমুন্সি তার বিনোদন হিসেবে বই পড়া, বাগান করা, রান্না করা এবং শাস্ত্রীয় সঙ্গীত শোনা উপভোগ করেন। তিনি বিশ্বজুড়ে ব্যাপকভাবে ভ্রমণ করেছেন এবং দিল্লি মহিলা ফুটবল অ্যাসোসিয়েশনের সভাপতিও হয়েছেন।

তথ্যসূত্র
---------

1. 1 2 3 4  "Members : Lok Sabha"।
2. ↑  The New Indian Express (২৪ ডিসেম্বর ২০২৩)। "Deepa Dasmunshi appointed as new AICC Telangana in-charge"। ২৪ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০২৩।
3. ↑  "Detailed Profile: Smt. Deepa Dasmunsi"। Government of India। ৫ মে ২০১২ তারিখে মূল থেকে আর্কাইভ করা। সংগ্রহের তারিখ ২০১০-০৯-২৫।
4. ↑  "29 - Goalpokhar Assembly Constituency"। *Partywise Comparison Since 1977*। Election Commission of India। সংগ্রহের তারিখ ২০১০-০৯-২৫।
5. 1 2  "Biographical Sketch Member of Parliament 15th Lok Sabha"। ২৮ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৪।
**সুনয়নী দেবী** (১৮ই জুন ১৮৭৫-২৩শে ফেব্রুয়ারি ১৯৬২) একজন খ্যাতিমান ভারতীয় বাঙালি চিত্রশিল্পী। সুনয়নী দেবী জন্ম গ্রহণ করেন কলকাতা তথা ভারতের সম্ভ্রান্ত ঠাকুর পরিবারে। তিনি স্বশিক্ষিত শিল্পী, কোন প্রথাগত প্রশিক্ষণ তিনি নেননি কারো থেকেই। বরং, তার শিল্পী ভাইদের যথা অবনীন্দ্রনাথ, জ্ঞানেন্দ্রনাথ ও সমরেন্দ্রনাথ ঠাকুরের থেকে অনুপ্রাণিত হয়ে তিনি ছবি আঁকা শুরু করেন
তাঁর আঁকা কয়েকটি বিখ্যাত ছবি হল 'মা যশোদা','বাউল' এবং 'নেপথ্যে'৩০ বছর বয়সে। তার বিবাহ হয় রাজা রামমোহন রায়ের নাতি রজনীমোহন চট্টোপাধ্যায়র সঙ্গে মাত্র ১২ বছর বয়সে।

জন্ম ও পরিবার
-------------

১৮৭৫ সালের ১৮ই জুন সুনয়নী দেবী ভারতের সম্ভ্রান্ত ঠাকুর পরিবারের গুণেন্দ্রনাথ ঠাকুর ও সৌদামিনী দেবীর ঘরে জন্মগ্রহণ করেন। গুণেন্দ্রনাথ ঠাকুরের ছিলেন প্রিন্স দ্বারকানাথ ঠাকুরের প্রপৌত্র এবং মহর্ষি দেবেন্দ্রনাথ ঠাকুরের তৃতীয় ভ্রাতা গিরীন্দ্রনাথ ঠাকুরের কনিষ্ঠ পুত্র। সে দিক থেকে কবিগুরু রবীন্দ্রনাথ ঠাকুর তার পিতৃব্য ছিলেন। বারো বছর বয়সে রজনীমোহন চট্টোপাধ্যায়ের সঙ্গে তিনি বিবাহ সূত্রে আবদ্ধ হন। চিত্রশিল্প বা শিল্পের যে কোন আঙ্গিকেই তার কোন প্রথাগত শিক্ষা না থাকা সত্ত্বেও তিনি একজন নারী হিসেবে যে শিল্প ক্ষেত্রে তার কাজ সুসম্পাদিত করেন সে তথ্য পার্থ মিত্রের বই 'দ্য ট্রায়াম্ফ অফ মর্ডানিজম্ : ইন্ডিয়া'জ্ আর্টিস্ট অ্যান্ড দ্য অ্যাভান্ট্ গ্রেড' (১৯২২-১৯৪৭) থেকে জানতে পারি।

চিত্র শৈলী এবং বিষয়
--------------------

'বেঙ্গল আর্ট স্কুল' এর একজন প্রকৃত প্রাচীন চিত্রশিল্পী হওয়ার অনুপ্রেরণায় তিনি লোক পট আঁকেন যা ঠাকুর বাড়ির মহিলাদের মধ্যে খুবই প্রচলিত ও গৃহস্থালিসংক্রান্ত বিষয় ছিল।

তথ্যসূত্র
---------

1. ↑  Singh, Kishore (১০ এপ্রিল ২০১৫)। "It's all relative"। *Business Standard*। সংগ্রহের তারিখ ১৬ মে ২০১৮।
2. ↑  Helland, Janice (২০১৬)। *Local/Global: Women Artists in the Nineteenth Century*। Ashgate Publishing। পৃষ্ঠা 66–67। আইএসবিএন 9780754631972।
3. 1 2 3  Sengupta, Subhodh Chandra; Basu, Anjali, সম্পাদকগণ (জানুয়ারি ২০০২)। *Samsad Bangali Charitabhidhan (Bibliographical Dictionary)* [*Saroj Nalini Dutt*] (Bengali ভাষায়)। Volume 1 (4th সংস্করণ)। Kolkata: Shishu Sahitya Samsad। পৃষ্ঠা 798। আইএসবিএন 81-85626-65-0। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "Artist Gellary - SUNAYANI DEVI"। *goaartgallery.com*। সংগ্রহের তারিখ ২০১৮-০৩-০৩।
5. ↑  Mitter, Partha (২০০৭)। *The Triumph of Modernism: India's Artists and the Avant-garde, 1922–1947*। Reaktion Books। পৃষ্ঠা 234। আইএসবিএন 978-1-86189-318-5।
**বীজগাণিতিক জ্যামিতি** একটি শাখা গণিত , ধ্রুপদী অধ্যয়নরত শূন্য এর বহুচলকীয় polynomials । আধুনিক বীজগাণিতিক জ্যামিতি বিমূর্ত বীজগাণিতিক কৌশলগুলির উপর ভিত্তি করে , প্রধানত পরিবর্তনশীল বীজগণিত থেকে , এই শূন্যের সমষ্টি সম্পর্কে জ্যামিতিক সমস্যা সমাধানের জন্য ।

বীজগাণিতিক জ্যামিতি গবেষণা মৌলিক বস্তু বীজগাণিতিক জাত , যা জ্যামিতিক বহিঃপ্রকাশ সমাধান এর বহুপদী সমীকরণ সিস্টেম । বীজগাণিতিক প্রজাতির সর্বাধিক অধ্যয়নকৃত শ্রেণীর উদাহরণ হল: সমতল বীজগণিত বক্ররেখা , যার মধ্যে রয়েছে রেখা , বৃত্ত , প্যারাবোলাস , উপবৃত্ত , হাইপারবোলাস , উপবৃত্তাকার বক্ররেখার মতো ঘন বক্ররেখা এবং লেমনিসকেট এবং ক্যাসিনি ডিম্বাকৃতির মতো চতুর্ভুজ বক্ররেখা । সমতলের একটি বিন্দু বীজগাণিতিক বক্ররেখার অন্তর্গত যদি এর স্থানাঙ্ক একটি প্রদত্ত সন্তুষ্ট করেবহুপদী সমীকরণ । মৌলিক প্রশ্নগুলি বিশেষ আগ্রহের পয়েন্টগুলির অধ্যয়নের সাথে জড়িত যেমন একবচন পয়েন্ট , ইনফ্লেকশন পয়েন্ট এবং অনন্তের পয়েন্ট । আরও উন্নত প্রশ্নগুলির মধ্যে রয়েছে বক্ররেখার টপোলজি এবং বিভিন্ন সমীকরণ দ্বারা প্রদত্ত বক্ররেখার মধ্যে সম্পর্ক।

বীজগাণিতিক জ্যামিতি আধুনিক গণিতে একটি কেন্দ্রীয় স্থান দখল করে এবং জটিল বিশ্লেষণ , টপোলজি এবং সংখ্যা তত্ত্বের মতো বিভিন্ন ক্ষেত্রের সাথে একাধিক ধারণাগত সংযোগ রয়েছে । প্রাথমিকভাবে বেশ কয়েকটি ভেরিয়েবলে বহুপদী সমীকরণের সিস্টেমগুলির একটি অধ্যয়ন, বীজগাণিতিক জ্যামিতির বিষয় শুরু হয় যেখানে সমীকরণ সমাধান বন্ধ হয়ে যায় এবং সমীকরণের একটি সিস্টেমের সমাধানগুলির সামগ্রিকতার অন্তর্নিহিত বৈশিষ্ট্যগুলি বোঝা আরও গুরুত্বপূর্ণ হয়ে ওঠে নির্দিষ্ট সমাধান; এটি সমস্ত গণিতের মধ্যে কিছু গভীরতম ক্ষেত্রের দিকে পরিচালিত করে, উভয় ধারণাগতভাবে এবং কৌশলগত দিক থেকে।

বিংশ শতাব্দীতে বীজগাণিতিক জ্যামিতির মূলধারার বেশিরভাগ উন্নয়ন একটি বিমূর্ত বীজগাণিতিক কাঠামোর মধ্যে ঘটেছে, বীজগাণিতিক জাতের "অন্তর্নিহিত" বৈশিষ্ট্যের উপর ক্রমবর্ধমান জোর দেওয়া হচ্ছে যা একটি পরিবেষ্টিত স্থানাঙ্ক স্থানে বৈচিত্র্য সংযোজনের কোন বিশেষ উপায়ের উপর নির্ভরশীল নয়; এই টপোলজি , ডিফারেনশিয়াল এবং জটিল জ্যামিতির বিকাশের সমান্তরাল । এই বিমূর্ত বীজগাণিতিক জ্যামিতি মধ্যে একজন মূল কৃতিত্ব Grothendieck এর পরিকল্পনা তত্ত্ব যা এক ব্যবহার করার অনুমতি দেয় গোছা তত্ত্ব একটি উপায় যার গবেষণা তার ব্যবহার খুব অনুরূপ মধ্যে বীজগাণিতিক বৈচিত্র্যের অধ্যয়ন ডিফারেনশিয়াল এবং বিশ্লেষণমূলক manifolds। মাধ্যমে শাস্ত্রীয় বীজগাণিতিক জ্যামিতি, একটি অ্যাফিন বিভিন্ন একটি বিন্দু চিহ্নিত করা যেতে পারে: এই বিন্দুটি ধারণা ব্যাপ্ত দ্বারা প্রাপ্ত হয় হিলবার্ট এর Nullstellensatz একটি সঙ্গে, সর্বোচ্চ আদর্শ এর তুল্য রিং , যখন সংশ্লিষ্ট অ্যাফিন পরিকল্পনার পয়েন্ট, প্রতিটি মৌলিক আদর্শের হয় এই রিং এর। এর অর্থ এই যে এই জাতীয় স্কিমের একটি পয়েন্ট হয় একটি সাধারণ পয়েন্ট বা একটি উপবিভাগ হতে পারে। এই পদ্ধতিটি ভাষা এবং ক্লাসিক্যাল বীজগণিত জ্যামিতির সরঞ্জামগুলিকে একীভূত করতে সক্ষম করে, প্রধানত জটিল পয়েন্ট এবং বীজগণিত সংখ্যা তত্ত্বের সাথে সম্পর্কিত। ফেরমেটের শেষ উপপাদ্য বলে দীর্ঘদিনের অনুমানের উইলসের প্রমাণ এই পদ্ধতির শক্তির একটি উদাহরণ।

তথ্যসূত্র
---------

1. ↑  বীজগাণিতিক, জ্যামিতি (নভেম্বর ২৫, ২০২২)। "বীজগাণিতিক জ্যামিতি"। *Bijgonit*।  `|ইউআরএল=` অনুপস্থিত বা খালি (সাহায্য)
**জন ভিক্টর ভিক উইলসন** (ইংরেজি: Vic Wilson; জন্ম: ১৭ জানুয়ারি, ১৯২১ - মৃত্যু: ৫ জুন, ২০০৮) ম্যাল্টনের কাছাকাছি স্ক্যাম্পস্টোন এলাকার নর্থ রাইডিং ইয়র্কশায়ারে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও অধিনায়ক ছিলেন। বামহাতে ব্যাটিংয়ের পাশাপাশি মাঝে-মধ্যে দলের প্রয়োজনে ডানহাতে মিডিয়াম পেস বোলিংয়ে অগ্রসর হতেন তিনি। ১৯৪৬ থেকে ১৯৬৩ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম পেস বোলিং করতেন **ভিক উইলসন**। মাঝে-মধ্যে উইকেট রক্ষণে এগিয়ে আসতেন ও ব্যাটের কাছাকাছি এলাকায় প্রতিভাধর ফিল্ডার হিসেবে স্বীয় দক্ষতা প্রদর্শন করেছেন তিনি।

প্রথম-শ্রেণীর ক্রিকেট
---------------------

১৯৪৬ সালে ইয়র্কশায়ারের পক্ষে ভিক উইলসনের প্রথম-শ্রেণীর ইংরেজ কাউন্টি ক্রিকেটে অভিষেক ঘটে। প্রথম একাদশে অনিয়মিতভাবে খেলার সুযোগ পেতেন ভিক উইলসন। তবে, ১৯৫৮ সালে ইয়র্কশায়ারের উল্লেখযোগ্য খেলোয়াড় জনি ওয়ারডল, বব অ্যাপলইয়ার্ড ও ফ্রাঙ্ক লোসন চলে গেলে রনি বার্নেটের নেতৃত্বে নতুন একটি তরুণ দলের যাত্রা শুরু হয়।

রনি বার্নেটের অবসরগ্রহণের পর ১৯৬০ সালে ইয়র্কশায়ারের প্রথম পেশাদার কাউন্টি ক্রিকেট অধিনায়কের দায়িত্ব প্রদান করা হয় তাকে। ১৯৬০ ও ১৯৬২ সালে তার দল কাউন্টি চ্যাম্পিয়নশীপের শিরোপা জয় করে। ১৯৬২ সালে প্রথম-শ্রেণীর ক্রিকেট থেকে অবসর গ্রহণ করেন। ১৯৬৩ সালে ব্রায়ান ক্লোজ অধিনায়ক হিসেবে তার স্থলাভিষিক্ত হন।

আন্তর্জাতিক ক্রিকেট
-------------------

১৯৫৪-৫৫ মৌসুমে লেন হাটনের নেতৃত্বাধীন মেরিলেবোন ক্রিকেট ক্লাবের (এমসিসি) সদস্যরূপে অস্ট্রেলিয়া ও নিউজিল্যান্ড সফরের জন্য আকস্মিকভাবে মনোনয়ন লাভ করেন। তবে, ফাস্ট বোলিং উপযোগী অস্ট্রেলীয় পিচে তিনি স্বাচ্ছন্দ্যবোধ করতে পারেননি। ফলশ্রুতিতে সিরিজের কোন টেস্টেই তাকে প্রথম একাদশে রাখা হয়নি। ১৯৬২ ও ১৯৬৩ সালে নিজদেশে অনুষ্ঠিত খেলাগুলোয় এমসিসির পক্ষে খেলেছিলেন ভিক উইলসন।

ব্যক্তিগতজীবন
-------------

ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৬১ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন ভিক উইলসন।

৫ জুন, ২০০৮ তারিখে ম্যাল্টনের ইয়েডিংহামের নিজ গৃহে ৮৭ বছর বয়সে ভিক উইলসনের দেহাবসান ঘটে।

তথ্যসূত্র
---------

1. ↑  Warner, David (২০১১)। *The Yorkshire County Cricket Club: 2011 Yearbook* (113th সংস্করণ)। Ilkley, Yorkshire: Great Northern Books। পৃষ্ঠা 382। আইএসবিএন 978-1-905080-85-4।
2. 1 2 3  ইএসপিএনক্রিকইনফোতে ভিক উইলসন (ইংরেজি)
 retrieved 6 June 2008
3. ↑  *Vic Wilson dies aged 87* from CricInfo retrieved 6 June 2008

বহিঃসংযোগ
---------

* ইএসপিএনক্রিকইনফোতে ভিক উইলসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ভিক উইলসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* *টেলিগ্রাফে* ভিক উইলসনের শোকসংবাদ প্রকাশ

| * দে
* স
১৯৬১ উইজডেন বর্ষসেরা ক্রিকেটার |
| --- |
| 
* নিল অ্যাডকক
* টেড ডেক্সটার
* রয় ম্যাকলিন
* রমন সুব্বা রাও
* ভিক উইলসন

 |  |
**আলি বিন হুসাইন** (১৮৭৯-১৯৩৫) ছিলেন তৎকালীন হেজাজের বাদশাহ যা বর্তমানে সৌদি আরবের অন্তর্গত। ১৯২৪ সালের অক্টোবর থেকে ১৯২৫ সালের ডিসেম্বর পর্যন্ত মক্কার প্রশাসক ছিলেন। তিনি ছিলেন হেজাজের প্রথম আধুনিক বাদশাহ হুসাইন বিন আলির জ্যেষ্ঠ সন্তান এবং সম্ভ্রান্ত আল-হাশিম পরিবারের সদস্য। তার পিতার মৃত্যুর পর রাজত্বের সাথে তিনি খলিফার উপাধি লাভ করেন।

জীবন
----

আলী বিন হুসাইন মক্কায় জন্মগ্রহণ করেন এবং ইস্তাম্বুলের ঘালাতা সেরাই কলেজে(গালাতাসারাই হাই স্কুল) শিক্ষালাভ করেন। তার পিতা হুসাইন বিন আলি ১৯০৮ সালে উসমানীয় সম্রাটের দ্বারা মক্কার প্রশাসক হিসেবে নিয়োগপ্রাপ্ত হন। তরুণ তুর্কিদের সাথে তার সম্পর্ক ধীরে ধীরে কঠিন হয়ে পড়ে এবং ১৯১৬ সালে তিনি তুর্কীদের বিরুদ্ধে সংগঠিত আরব বিদ্রোহের অন্যতম নেতায় পরিণত হন। বিদ্রোহ সফল হওয়ার পর তিনি ব্রিটিশদের সমর্থনে হেজাজের বাদশাহ হন। তার ভাই আবদুল্লাহ ও ফয়সালকে যথাক্রমে জর্ডান ও ইরাকের বাদশাহ বানানো হয়। আলী আরবে তার পিতার উত্তরাধিকারী হিসেবে থেকে যান।

হেজাজের শাসন
------------

বাদশাহ হুসাইন রিয়াদের আল সৌদ বংশীয়দের সাথে সংঘর্ষে জড়িয়ে পড়েন। সৌদের সাথে লড়াইয়ে পরাজয়ের পর বাদশাহ হুসাইন ১৯২৪ সালের ৩ অক্টোবর তার সব ধর্মনিরপেক্ষ পদবী তার সন্তান আলীকে প্রদান করেন। ইতিপূর্বে হুসাইন সেই বছরের মার্চে খলিফা উপাধি ধারণ করেন। একই বছরের ডিসেম্বরে সৌদি বাহিনী চূড়ান্তভাবে হেজাজ দখল করে নেয় এবং হেজাজকে সৌদি রাজতন্ত্রের সাথে একীভূত করে। আলী এবং তার পরিবার ইরাকে পালিয়ে যান।

আলী বিন হুসাইন ১৯৩৫ সালে ইরাকের বাগদাদে মৃত্যুবরণ করেন। তার চার কন্যা ও এক পুত্র ছিল।

বিয়ে ও সন্তান
--------------

১৯০৬ সালে আলী মক্কার প্রশাসক আমীর আবদুল্লাহ বিন মুহাম্মদ পাশার কন্যা নাফিসা খানুমকে বিয়ে করেন। তাদের এক পুত্র ও চার কন্যা ছিল।

* প্রিন্সেস খাদিজা আবদিয়া -জন্ম১৯০৭ মৃত্যু ১৪ জুলাই, ১৯৫৮
* প্রিন্সেস আলিয়া -জন্ম ১৯১১ মৃত্যু ২১ ডিসেম্বর, ১৯৫০
* ক্রাউন প্রিন্স আবদুল্লাহ -জন্ম ১৪ নভেম্বর, ১৯১৩ মৃত্যু ১৪ জুলাই ১৯৫৮
* প্রিন্সেস বাদিয়া -জন্ম জুন ১৯২০
* প্রিন্সেস জালিলা -জন্ম ১৯২৩ মৃত্যু ২৮ ডিসেম্বর, ১৯৫৫

আরও দেখুন
---------

* সৌদি আরব
* আরব বিদ্রোহ
* হেজাজ রাজতন্ত্র

তথ্যসূত্র
---------

1. ↑  IRAQ – Resurgence In The Shiite World – Part 8 – Jordan & The Hashemite Factors APS Diplomat Redrawing the Islamic Map, Februari 14, 2005
**পণ্ডিত প্রসূন বন্দ্যোপাধ্যায়** ( ১৫ আগস্ট ১৯২৬ – ২২ মার্চ ১৯৯৭) ছিলেন উচ্চাঙ্গ সঙ্গীতের বিশিষ্ট গায়ক। তিনি ভারতীয় শাস্ত্রীয় সংগীতের পাটিয়ালা ঘরানার কণ্ঠসঙ্গীতশিল্পী হিসাবে পরিচিতি লাভ করেন। রাগসঙ্গীতের জগতে খানদানি মুসলিম ঘরানার পাশাপাশি যে কয়জন বাঙালি কণ্ঠশিল্পী ইতিহাসের ধারাবাহিকতায় নিজের প্রতিভায় প্রতিষ্ঠা পেয়েছেন তাদের অন্যতম ছিলেন তিনি।

জন্ম ও সঙ্গীত জীবন
------------------

প্রসূন বন্দ্যোপাধ্যায়ের জন্ম ব্রিটিশ ভারতের অধুনা বিহার রাজ্যের পাটনার কদমকুঁয়ায়। পিতা সুশীল বন্দ্যোপাধ্যায় ছিলেন বিল্ডিং কনট্রাক্টর। তবে পাটনার এই সম্ভ্রান্ত প্রবাসী বাঙালি পরিবারে ছিল সাঙ্গীতিক পরিবেশ। ছোটবেলা থেকেই সঙ্গীতের প্রতি প্রবল আগ্রহ ছিল প্রসূনের। প্রথম বিভাগে ম্যাট্রিক পাশের পর পাটনা সায়েন্স কলেজ থেকে বিএসসি পাশ করেন। কলেজে পড়ার সময়ই পড়াশোনা আর গান এক সঙ্গে সম্ভব নয়। শুধুমাত্র গানের টানে কুড়ি বৎসর বয়সে কলেজের পড়াশোনা বন্ধ করে পাটনা হতে কলকাতায় চলে আসেন ভবঘুরে অবস্থায়। তবলাশিল্পী হীরু গঙ্গোপাধ্যায়ের সহায়তায় প্রথমে যামিনী গঙ্গোপাধ্যায়ের কাছে শিষ্যত্ব গ্রহণ করেন এবং পরে জ্ঞানপ্রকাশ ঘোষের কাছে তালিম নেন। ১৯৪৯ খ্রিস্টাব্দে ‘অল বেঙ্গল মিউজিক কনফারেন্স’-এ সঙ্গীত পরিবেশন করে প্রথম শিল্পী হিসাবে স্বীকৃতি পান। ১৯৫৭ খ্রিস্টাব্দে পাটনায় আয়োজিত এক সঙ্গীত সম্মেলনে তার আলাপ হয় প্রখ্যাত কণ্ঠশিল্পী 
মীরা চট্টোপাধ্যায়ের সঙ্গে। সেই আলাপের সূত্রে ১৯৫৭ খ্রিস্টাব্দে ২১ ফেব্রুয়ারি তারা বিবাহ করেন। এরপর তারা দুজনেই পাটিয়ালা ঘরনার কিংবদন্তি শিল্পী উস্তাদ ওস্তাদ বড়ে গোলাম আলির কাছে উচ্চাঙ্গ সংগীতের শিক্ষা নেন। তিনি আকাশবাণী কলকাতা ও কলকাতা দূরদর্শনে নিয়মিতই সঙ্গীত পরিবেশন করেছেন। আকাশবাণীতে তিনি ‘আপ গ্রেড’-এর সঙ্গীতশিল্পী ছিলেন। বাংলা খেয়াল ও রাগাশ্রয়ী গান এবং কাব্যগীতির জগতেও তার বিশেষ অবদান আছে। আকাশবাণী ও দূরদর্শন ছাড়াও প্রসূন বন্দ্যোপাধ্যায় কলকাতা সংগীত আকাদেমি, গানের স্কুল *সৌরভ* -এর সঙ্গে যুক্ত ছিলেন।
জ্ঞানপ্রকাশ ঘোষ প্রসূনকে চলচ্চিত্র জগতে নিয়ে আসেন নেপথ্য কণ্ঠসঙ্গীত শিল্পী হিসাবে। জ্ঞানপ্রকাশ ঘোষের সঙ্গীত পরিচালনায় ‘যদুভট্ট’ ছবিতে প্রথম কণ্ঠদান করেন। এর পর একে একে ‘আশা’, ‘ঢুলি’, ‘বসন্তবাহার’, ‘রাজদ্রোহী’, ‘ঝিন্দের বন্দী’, ‘রাজলক্ষ্মী ও শ্রীকান্ত’, ‘বিলে নরেন’ ইত্যাদি ছবিতে নেপথ্য কণ্ঠসঙ্গীত শিল্পী হিসাবে জনপ্রিয়তা অর্জন করেন। স্ত্রী মীরা বন্দ্যোপাধ্যায়ের সঙ্গে দ্বৈতকণ্ঠে কয়েকটি গানের রেকর্ডও করছিলেন। ১৯৯৪ খ্রিস্টাব্দে ‘আইটিসি পুরস্কার’ এবং ১৯৯৫ খ্রিস্টাব্দে ‘ভুওয়ালকা পুরস্কার’ লাভ করেন।

জীবনাবসান
---------

পণ্ডিত প্রসূন বন্দ্যোপাধ্যায় ১৯৯৭ খ্রিস্টাব্দের ২২ মার্চ কলকাতায় পরলোক গমন করেন। দেবযানী মুখোপাধ্যায়, ইন্দ্রানী মজুমদার সহ তাদের তিন কন্যা। প্রখ্যাত সরোদশিল্পী পার্থ সারথি তার জামাতা।

উত্তরাধিকার
-----------

পণ্ডিত প্রসূন বন্দ্যোপাধ্যায়ের সঙ্গীত জীবন নিয়ে তার বিদূষী স্ত্রী মীরা বন্দ্যোপাধ্যায় একটি গ্রন্থ রচনা করেন -
বন্দ্যোপাধ্যায়, মীরা। *কথায় ও সুরে প্রসূন কুমার বন্দ্যোপাধ্যায়*। অমর ভারতী, কলকাতা। আইএসবিএন 978-81-9064-848-6।

তথ্যসূত্র
---------

1. 1 2 3 4   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয়  খণ্ড, সাহিত্য সংসদ, কলকাতা, জানুয়ারি  ২০১৯ পৃষ্ঠা ২৩৭, আইএসবিএন ৯৭৮-৮১-৭৯৫৫-২৯২-৬
2. 1 2  "কথা রাখতে বিনা পারিশ্রমিককে গান গেয়েছিলেন প্রসূনদা"। সংগ্রহের তারিখ ২০২৩-০৩-৩১।
3. ↑  "খাকি প্যান্ট সাদা শার্ট ভীমসেন যোশী'"। সংগ্রহের তারিখ ২০২৩-০৪-০১।
**মুজাহিদ বিন জাব্‌র** (আরবি: مُجَاهِدُ بْنُ جَبْرٍ; ৬৪৫-৭২২) ছিলেন একজন তাবি‘ঈ এবং প্রথম দিকের একজন প্রধান ইসলামী পন্ডিত।

জীবনী
-----

তিনি ছিলেন একজন নেতৃস্থানীয় কুরআনের ভাষ্যকার এবং নবী মুহাম্মদ ও তাঁর সাহাবীদের পরবর্তী প্রজন্মের একজন অনুবাদক। তিনিই সর্বপ্রথম কুরআনের একটি লিখিত ব্যাখ্যা সংকলন করেন, যেখানে তিনি বলেছিলেন "যে ব্যক্তি আল্লাহ ও বিচার দিবসে বিশ্বাস রাখে তার জন্য ধ্রুপদী আরবি না শিখে কুরআনের উপর কথা বলা জায়েজ নয়।"[] আমির আল-মুমিনীন আলী ইবনে আবি তালিবের শাহাদাত পর্যন্ত তিনি তার অধীনে অধ্যয়ন করেছিলেন বলে জানা যায়। সেই সময়ে, তিনি কুরআনের ব্যাখ্যার জনক হিসাবে পরিচিত নবীর একজন সাহাবী ইবনে আব্বাসের অধীনে অধ্যয়ন শুরু করেন। মুজাহিদ ইবনে জাবর কুরআনের প্রত্যেক আয়াতের প্রকৃত অর্থ আবিষ্কারের জন্য অনেক চেষ্টা করতে ইচ্ছুক বলে পরিচিত ছিলেন এবং তাকে একজন ভালো ভ্রমণকারী মানুষ হিসেবে বিবেচনা করা হতো। তবে, তিনি কখনো আরব উপদ্বীপের বাইরে ভ্রমণ করেছেন এমন কোনো প্রমাণ নেই।

তথ্যসূত্র
---------

1. ↑  মান্না আল-কাত্তান, মাবাহিস ফী ‘উলূমিল কুরআন, মাক্তাবাতুল মা‘আরিফ, ১৪২১ হিজরী, পৃ. ৩৯৩
2. ↑  The Tafsir of Mujahid - The Earliest of Qur'anic Commentaries  ওয়েব্যাক মেশিনে আর্কাইভকৃত ২০০৬-০৫-০৯ তারিখে
নগরউখড়া, পশ্চিমবঙ্গ নিবন্ধের সাথে বিভ্রান্ত হবেন না।

**উখড়া** হল নদিয়া জেলার নগরউখড়া শহরের একটি আবাসিক এবং নগরউখড়া ১ অঞ্চলের একটি (৭৭ নং) মৌজা এলাকা।

ঐতিহাসিক পটভূমি
---------------

ঐতিহাসিকদের মতে, মুঘল সম্রাট আকবরের বিখ্যাত সভাসদ আবুল ফজল কর্তৃক রচিত আইন-ই-আকবরী গ্রন্থে হরিণঘাটার অনেক মৌজার কথা উল্লেখ আছে। এর একটি **উখড়া মৌজা**।

ভৌগোলিক উপাত্ত
--------------

উখড়ার অবস্থানের অক্ষাংশ ও দ্রাঘিমাংশ হল ২২°৫৬′ উত্তর ৮৮°৪০′ পূর্ব﻿ / ﻿২২.৯৪° উত্তর ৮৮.৬৬° পূর্ব﻿ / 22.94; 88.66। সমুদ্র সমতল হতে এর গড় উচ্চতা হল ১২ মিটার (৩৯ ফুট)।

জনসংখ্যার উপাত্ত
----------------

ভারতের ২০১১ সালের আদমশুমারি অনুসারে উখড়ার জনসংখ্যা হল ১৩,৫৪৮ জন। এর মধ্যে ৬,৯৭৪ জন পুরুষ এবং ৬,৫৭৪ জন মহিলা। এর মধ্যে পুরুষ ৫১%, এবং নারী ৪৯%। এখানে সাক্ষরতার হার ৮৪% । পুরুষদের মধ্যে সাক্ষরতার হার ৮৯%, এবং নারীদের মধ্যে এই হার ৭৯%। সারা পশ্চিমবঙ্গের সাক্ষরতার হার ৫৯.৫%, তার চাইতে উখড়ার সাক্ষরতার হার বেশি। উখড়ার জনসংখ্যার ৯.৬৬% হল ৬ বছর বা তার কম বয়সী।

শিক্ষা প্রতিষ্ঠান
-----------------

উখড়া অঞ্চলের কাছেই নগরউখড়া শহরে দুটি সরকার পোষিত উচ্চমাধ্যমিক বিদ্যালয় আছে। এগুলি হল:

* নগরউখড়া উচ্চ বিদ্যালয় (স্থাপিত-১৯৫৩)[]
* নগরউখড়া ক্ষেত্রমোহন উচ্চ বালিকা বিদ্যালয় (স্থাপিত-১৯৬৯)[]

এই বিদ্যালয়গুলি পশ্চিমবঙ্গ উচ্চমাধ্যমিক শিক্ষা সংসদ দ্বারা পরিচালিত হয়। এছাড়াও, একটি সরকারি ইংরেজি মাধ্যম এলিমেন্টারি প্রাইমারি স্কুল (মাইকেল মধুসূদন ইংলিশ মিডিয়াম প্রাইমারি স্কুল) ও কিছু বেসরকারি এবং আধা-সরকারি প্রাথমিক বিদ্যালয় আছে।[]

যোগাযোগ
-------

কাঁচরাপাড়া-হরিণঘাটা-জলেশ্বর রোড উখড়ার মধ্যে দিয়ে গেছে। এই সড়কটি পূর্ব দিকে গাইঘাটায় ১১২ নং জাতীয় সড়ক ও পশ্চিম দিকে বড় জাগুলিয়ায় ১২ নং জাতীয় সড়ক এবং কাঁচড়াপাড়ায় কল্যাণী এক্সপ্রেসওয়েকে সরাসরি যুক্ত করেছে।

তথ্যসূত্র
---------

1. ↑  "Kolkata district"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "উখড়া"। *Falling Rain Genomics, Inc* (ইংরেজি ভাষায়)। সংগ্রহের তারিখ জুন ২০, ২০১৭।
3. ↑  "উখড়ার ২০১১ সালের আদমশুমারী - নদিয়া, পশ্চিমবঙ্গ" (ইংরেজি ভাষায়)। সংগ্রহের তারিখ ৫ এপ্রিল ২০১৬।
4. ↑  "নদিয়া জেলার উচ্চমাধ্যমিক বিদ্যালয়, পশ্চিমবঙ্গ" (ইংরেজি ভাষায়)। [*স্থায়ীভাবে অকার্যকর সংযোগ*]